ร้านข้าวมันไก่ที่เปิดขายมานานมาก  สมัยผมเป็นเด็กๆ จนวันนี้ก็ยังตั้งอยู่ที่เดิมไม่ไปไหน ถนนเส้นวงเวียนน้ำพุ ใกล้ๆ กับร้านมนตรีคาราโอเกะครับ

     วันนี้ได้สั่งแค่ 2 เมนู ข้าวมันไก่ต้มธรรมดา และข้าวมันไก่ทอด+ต้ม ครับ (แต่ใยไม่เห็นน้ำจิ้มของข้าวมันไก่ทอดหว่า...เลยไม่ได้ลิ้มลองว่ารสชาติเป็นอย่างไร แต่ปริมาณเยอะดีครับ (ต้มธรรมดา 30 Bath ต้ม+ทอด 35 Bath ) ถูกดี

     ในเรื่องของรสชาติ ต้องขอบอกว่ากลางๆ ครับ พอใช้ได้ เหมือนเมื่อก่อนจะอร่อยกว่านี้ ข้าวมันเป็นเม็ดดี แต่ขาดไปในเรื่องของความหอม น้ำจิ้มรสชาติไม่ค่อยเข้มข้นเท่าไหร่ ส่วนไก่แกก็สับๆๆๆๆๆ แล้วก็โป่ะมาเลยหน้าตาเลยไม่ค่อยน่าทานนัก ...มีโอกาสหน้าคงต้องมาลองอีกครั้งนึง

สรุป  - รสชาติ 3/5
        - บรรยากาศและความสะอาด 4/5
        - ความคุ้มค่า+ราคา 4/5
        - การบริการและความรวดเร็ว 4/5

ปล. เป็นแค่ความคิดเห็นส่วนบุคคลของนักชิมที่มีประสบการณ์อันน้อยนิด